
Ehitise kasutusluba väljastamine

1. Asjaolud ja menetluse käik
Läbivaatamiseks laekus Hariduse tn 11 lasteaia omanikult kasutusloa taotlus rekonstrueeritud lasteaiahoonele koos ehitamise tehniliste dokumentidega ning makstud riigilõivuga. Hoone ülevaatuseks on kaasatud Narva Linnavalitsuse Linnavara- ja Majandusameti spetsialistid, lasteaia direktor, omanikujärelevalve, peatöövõtja ning projekteerija esindajad, kes otsustasid, et rekonstrueeritud lasteaiahoone vastab ehituseeskirjadele ja normidele, keskkonna-, tervise-, tuletõrje- ja töökaitsenõuetele ning kasutusloa andmiseks takistusi ei ole. Paigaldatud hoones elektripaigaldisele on 10.12.2008. a väljastatud nõuetekohasuse tunnistus nr. U-AA-081210-01/3.
Muud pädevad isikud esitasid kirjalikult oma arvamuse ülevaadatud lasteaiahoone kohta:

1. Ida-Eesti Päästekeskus oma 19.12.2008 teatises otsustas, et kasutusluba võib väljastada; 

2. Virumaa Tervisekaitsetalitus oma 19.12.2008 arvamuses nr. 3-3/211-1 lasteaiahoone kohta teatas, et rekonstrueeritud lasteaiahoone (välja arvatud basseiniruumid) vastab sotsiaalministri määruste nr. 42, 57, 64, 78, 82 nõuetele. 
Esitatud ehitamise tehniliste dokumentide kontrollimisel on avastatud, et puudub geodeetilise teostusmõõdistuse joonis.
2.      ÕIGUSLIKUD JÄRELDUSED

2.1. Kohaliku omavalitsuse korralduse seaduse § 30 lõike 1 punkti 2 järgi valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva Linnavolikogu 20. märtsi 2003. a määrus nr 10/12 "Narva Linnavalitsuse ehitusloa ja kasutusloa väljaandmise õiguse delegeerimine". 

2.3. Ehitusseaduse § 33 lõike 1 järgi Kasutusloa väljastab ja tunnistab kehtetuks kohalik omavalitsus.
2.4. Ehitusseaduse § 33 lõike 2 järgi kasutusloa saamiseks tuleb esitada kasutusloa taotlus, ehitusprojekt, mille kohaselt ehitis oli ehitatud, ehitise tehnilised dokumendid ning tasuda riigilõiv. 
2.5. Vastavalt ehitusseaduse § 33 lõike 4 järgi kasutusluba väljastatakse pärast ehitise ülevaatust ja nõuetele vastavaks tunnistamist.
 
3.      OTSUS

3.1. Vastavalt omaniku taotlusele väljastada Hariduse tn 11 rekonstrueeritud lasteaiahoonele kasutusuba
3.2. Kohustada lasteaiahoone omanikku esitama kasutusloa väljastajale geodeetilise teostusmõõdistuse joonise paberikandajal ja digitaalsel kujul

3.3. Kasutusluba ei laiene lasteaiahoones asuvatele basseiniruumidele.
4.      RAKENDUSSÄTTED

4.1. Korraldus jõustub punktis 1 nimetatud ehitiste omanikele teatavakstegemisest. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest. 

